**ZMLUVA O POSKYTOVANÍ SLUŽIEB**

**prania a čistenia nemocničnej bielizne**

uzatvorená v zmysle § 269 ods. 2 zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZoVO“)

**Zmluvné strany:**

**Predávajúci:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

*(ďalej len „****poskytovateľ****“)*

**Kupujúci:**

Názov: Fakultná nemocnica s poliklinikou F. D. Roosevelta Banská Bystrica

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK 2021 095 670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-I z 18.12.1990 v znení neskorších zmien

*(ďalej len „****objednávateľ****“)*

*(predávajúci a kupujúci ďalej spoločne len „****zmluvné strany****“)*

**Článok I.**

**Úvodné ustanovenia**

1. Táto zmluva (ďalej len „zmluva“) sa uzatvára ako výsledok verejného obstarávania v súlade so ZoVO. Kupujúci na obstaranie predmetu tejto zmluvy použil postup verejného obstarávania – nadlimitná zákazka verejná súťaž § 66 ods. 7 ZoVO na poskytnutie služby.
2. Predávajúci je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.
3. Táto zmluva sa uzatvára s  jedným účastníkom verejného obstarávania, bez opätovného otvorenia súťaže.

**Článok II.**

**Predmet zmluvy**

1. Na základe tejto zmluvy sa poskytovateľ zaväzuje poskytovať objednávateľovi službu, ktorou je Pranie a chemické čistenie nemocničnej bielizne podľa špecifikácie uvedenej v Prílohe č. 1 tejto zmluvy (ďalej aj len „služba“) a objednávateľ sa zaväzuje službu poskytnutú v súlade s dojednanými zmluvnými podmienkami prevziať a zaplatiť zaň dohodnutú odplatu.

**Článok III**

**Spôsob, čas a miesto plnenia**

1. Poskytovateľ bude poskytovať službu podľa skutočných potrieb objednávateľa v pravidelných intervaloch. Poskytovateľ poskytne službu objednávateľovi počas platnosti tejto zmluvy len na základe doručenej písomnej súpisky bielizne od objednávateľa. Tlačivá súpisky bielizne poskytne objednávateľovi poskytovateľ služby.
2. Poskytovateľ je povinný prevziať od objednávateľa bielizeň na účely zabezpečenia služby 5- krát do týždňa najneskôr do 12.00 hod. V prípade ak deň prevzatia pripadne na deň štátneho sviatku alebo deň pracovného pokoja je poskytovateľ povinný prevziať bielizeň najbližší nasledujúci pracovný deň.
3. Bielizeň na pranie bude odovzdávať poskytovateľ samostatne zabalenú a uloženú v samostatných prepravných vozíkoch tak, ako bola prevzatá od objednávateľa na základe samostatného súpisu.
4. Infekčnábielizeň bude odovzdaná poskytovateľovi bez triedenia, v pôvodnom obale z oddelenia. Vyčistená bielizeň bude odovzdaná objednávateľovi samostatne balená, na samostatnom súpise. Bielizeň z infekčnej kliniky t.j. infekčná, biologicky kontaminovaná použitá bielizeň bude odovzdaná poskytovateľovi na príslušnom pracovisku objednávateľa.
5. Bielizeň na chemické čistenie odovzdá objednávateľ samostatne zabalenú.
6. Roztrhaná, nepoužiteľná posteľná bielizeň, ktorá pôjde na vyradenie, bude objednávateľom odovzdávaná samostatne na samostatnej súpiske. Poskytovateľ takúto bielizeň dodá opratú objednávateľovi osobitne zabalenú a na samostatnej súpiske.
7. Poskytovateľ poskytne objednávateľovi vlastné prepravné vozíky (pojazdné kontajnery) na plnenie predmetu plnenia, ktoré zodpovedajú základným bezpečnostným predpisom a zabezpečí ich dekontamináciu pre čistú a pre znečistenú bielizeň.
8. Pri poskytovaní služieb podľa tejto zmluvy musia byť dodržiavané technologické postupy dodávateľov pracích prostriedkov, aby nedochádzalo k poškodeniu bielizne s dôrazom na uchovanie jej kvalitatívnych parametrov.
9. Podmienkou poskytovania služby musí byť doklad o vykonaných mikrobiologických a biologických skúškach so súhlasom Regionálneho úradu verejného zdravotníctva (ďalej tiež ako „RÚVZ“), ktorý musí byť platný, resp. udržiavaný počas celej doby trvania zmluvy. Uvedené skúšky musia byť vykonané raz mesačne. Poskytovateľ je povinný tento doklad predložiť kedykoľvek počas trvania tejto zmluvy na vyžiadanie objednávateľa.
10. Poskytovateľ je povinný pri každom poskytnutí služby, dodať objednávateľovi súpisku bielizne.

1. Miestom plnenia bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica
   1. Objednávateľ má právo odmietnuť prevzatie bieli**z**ne a vrátiť ju na náklady poskytovateľovi v prípade, že sa bielizeň nezhoduje sosúpiskou a taktiež ak bielizeň prišla poškodená a/alebo znehodnotená, nebola dodaná v požadovanej kvalite a kvantite.
   2. Záväzok poskytovateľa poskytnúť službu sa považuje za splnený riadnym poskytnutím služby. Za riadne poskytnutú službu sa považuje služba, ktorá bude spĺňať požiadavky kvality a akosti podľa tejto zmluvy.
   3. Poskytovateľ garantuje dodávku zmluvných služieb za nezmenených obchodných podmienok aj v prípade poruchy – výpadku prevádzky schopnosti poskytovateľa a to formou zabezpečenia náhradného plnenia, pri dodržaní podmienok rovnakej ceny služieb, pracieho a manipulačného cyklu.
   4. Objednávateľ požaduje, aby poskytovateľ počas trvania zmluvného vzťahu informoval objednávateľa o každej zmene údajov a/alebo skutočností, ktoré môžu mať a/alebo majú vplyv na plnenie predmetu tejto zmluvy a to písomne, bezodkladne najneskôr do 5 pracovných dní odo dňa účinnosti zmeny, predložením kópie dokladov, ktorými preukáže oprávnenosť vykonaných zmien - údajov týkajúcich sa poskytovanej služby.

**Článok IV.**

**Subdodávatelia a zápis v registri partnerov verejného sektora**

1. Poskytovateľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb, subdodávateľov. V takom prípade poskytovateľ v prílohe k tejto zmluve najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č.3 k tejto zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
2. Poskytovateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
3. Pokiaľ poskytovateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
4. Poskytovateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
5. Poskytovateľ je povinný písomne predložiť objednávateľovi na odsúhlasenie každého subdodávateľa.
6. Ak sa na poskytovateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, poskytovateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je poskytovateľ povinný okamžite ukončiť plnenie tejto zmluvy prostredníctvom takéhoto subdodávateľa.

**Článok V.**

**Odplata a platobné podmienky**

1. Odplata je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov.
2. Odplata za služby je uvedená  v Prílohe č. 2. Odplata je pre objednávateľa konečná a zahŕňa všetky náklady súvisiace s poskytovaním služby v súlade s ustanoveniami tejto zmluvy, vrátane dopravy, cla, dovoznej prirážky, obalov a ostatných poplatkov a nákladov súvisiacich s poskytnutím služby do miesta dodania.
3. Odplata pre objednávateľa zahŕňa:
4. cenu služby za mernú jednotku v EUR bez  DPH,
5. cenu služby celkom v EUR bez DPH,
6. výška DPH v EUR,
7. sadzba DPH v %,
8. cenu služby celkom v EUR s DPH,
   1. Odplata je dohodnutá ako cena za mernú jednotku služby aj ako cena celkom uvedená v špecifikácií v Prílohe č.1. Ceny sú uvedené v eurách, bez DPH, s DPH vo výške podľa platných právnych predpisov v čase uzatvorenia zmluvy.
9. Presná špecifikácia odplaty je uvedená v Prílohe č. 2 k tejto zmluve. Poskytovateľovi vzniká nárok na zaplatenie odplaty na základe riadneho plnenia v súlade s touto a doručenou písomnou súpiskou bielizne od objednávateľa.
10. Poskytovateľ sa zaväzuje, že objednávateľovi bude fakturovať len skutočne odovzdané a prevzaté množstvo bielizne v kg na základe súpisiek bielizne, ktoré potvrdili obidve zmluvné strany.
11. Preddavky objednávateľ neposkytuje.
12. Zmluvné strany sa dohodli, že poskytovateľ objednávateľovi vystaví a zašle faktúru elektronicky (ďalej len elektronická faktúra“) v mesačnej periodicite. Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
13. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
14. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
15. Objednávateľ uhradí dohodnutú kúpnu cenu poskytovateľovi na základe elektronicky vystavenej faktúry poskytovateľom, zaslanej z e-mailovej adresy: ................ *(doplní poskytovateľ)* a doručenej objednávateľovi na emailovú adresu: [ekonomicke@nspbb.sk](mailto:efaktury@nspbb.sk) . Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
16. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
17. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
18. Poskytovateľ doručí faktúru spolu s prílohami. Zmluvné strany sa dohodli, že poskytovateľ doručí elektronicky vystavenú faktúru objednávateľovi spolu s prílohami do 4 dní nasledujúceho mesiaca po mesiaci, v ktorom bola poskytnutá služba, najneskôr však do piateho pracovného dňa mesiaca, nasledujúceho po mesiaci, v ktorom bola služba poskytnutá. Faktúra bude obsahovať súpisky bielizne z daného mesiaca, za ktorý sa súhrnná mesačná faktúra vystavuje. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť písomný súpis bielizne potvrdený objednávateľom o prevzatí skutočného množstva a druhu bielizne. Každá faktúra musí obsahovať aj odvolávku na **číslo tejto zmluvy evidované objednávateľom. Fakturované položky uvedené vo faktúre sa musia označením a popisom zhodovať s označením a popisom položiek podľa Prílohy č. 2 k tejto zmluve.**
19. Platba bude realizovaná bezhotovostným platobným prevodom. Odplata sa považuje za uhradenú dňom pripísania finančných prostriedkov na účet poskytovateľa. Úhrada nákladov spojených s obstaraním predmetu zákazky bude realizovaná z vlastných prostriedkov objednávateľa s lehotou splatnosti  60 dní od ukončenia kalendárneho mesiaca, za ktorý sa služby fakturujú.
20. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy, alebo ak označenie a popis jednotlivých položiek vo faktúre sa nezhoduje s označením a popisom položiek a objednávateľ na túto skutočnosť upozorní poskytovateľa, ten je povinný zaslať objednávateľovi opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VI.**

**Podmienky úpravy ceny**

1. Poskytovateľ je oprávnený požadovať len také zmeny dohodnutej ceny, ktoré vyplývajú:
2. zo zmien daňových predpisov *(zmena výšky zákonnej sadzby DPH)*,
3. zo zmien colných predpisov,
4. zo zmien legislatívy, upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať. O zmene výšky dohodnutej ceny predávajúci informuje kupujúceho.
5. Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto zmluvy a poskytovateľ už preukázateľne v minulosti za takúto nižšiu cenu službu poskytol alebo stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa poskytovateľ poskytnúť objednávateľovi pre poskytovanú službu po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. V prípade ak poskytovateľ neposkytne zľavu podľa predchádzajúcej vety, je objednávateľ oprávnený od zmluvy odstúpiť.
6. V prípade, že počas doby trvania tejto zmluvy výrobca, ktorý dodáva tovar pre poskytovateľa, zníži ceny tovarov, ktoré môžu súvisieť s predmetom tejto zmluvy, poskytovateľ zníži ceny objednávateľovi v rovnakom pomere ako boli znížené ceny zo strany výrobcu.

**Článok VII.**

**Reklamácia**

1. Poskytovateľ sa zaväzuje poskytovať službu podľa príslušných predpisov vzťahujúcimi sa na danú službu, v súlade s platnou legislatívou SR a podľa požiadaviek objednávateľa zadaných v tejto zmluve a v špecifikácii predmetu zákazky. Poskytnutá služba v rozpore s predchádzajúcou vetou sa považuje za poskytnutú službu s vadami.
2. Reklamácie, ktorých predmetom bude nekvalitne vypratá bielizeň, praním poškodená, zamenená, zafarbená, chýbajúca, dodaná mokrá, vlhká bielizeň a pod. bude vykonávaná formou zaslania emailovej správy na email, ktorý na tento účel uvedie poskytovateľ. Poskytovateľ je povinný oprávnenú reklamáciu vybaviť do 24 hodín od doručenia reklamačného protokolu. Pre posudzovanie reklamácie je rozhodujúci stav zistený pracovníkmi objednávateľa na klinike/oddelení.
3. V prípade dodania nekvalitne vypratej, praním poškodenej, zamenenej, zafarbenej, chýbajúcej, mokrej, vlhkej bielizne, je objednávateľ oprávnený účtovať poskytovateľovi zmluvnú pokutu, za každý jednotlivý prípad najmenej vo výške 30,00 Eur, čím nie je dotknutý nárok objednávateľa na náhradu škody a náhradné plnenie podľa nasledujúceho odseku.
4. V prípade nekvalitne vypratej/vyčistenej bielizne bude poskytovateľ povinný bielizeň opätovne vyprať/vyčistiť na svoje náklady v lehote najneskôr do 24 hodín od uplatnenia oprávnenej reklamácie.
5. V prípade poškodenej bielizne ju poskytovateľ na vlastné náklady opraví, resp. dodá nový kus bielizne rovnakého druhu v lehote najneskôr do 48 hodín od uplatnenia oprávnenej reklamácie. Opakované dodanie s nedostatkami podľa predchádzajúcej vety je považované za podstatné porušenie zmluvy.
6. V prípade reklamácie, ktorej predmetom bude nesúlad v počte a druhu bielizne na súpiske zistený pracovníkmi objednávateľa, je poskytovateľ povinný dodať bielizeň rovnakého druhu resp. v požadovanom počte a to na vlastné náklady a to do 72 hodín od uplatnenia oprávnenej reklamácie. Opakované dodanie s nedostatkami podľa predchádzajúcej vety je považované za podstatné porušenie zmluvy.
7. Ak nie je uvedené v tomto článku zmluvy inak, prípadné reklamácie a nároky z vád tovaru budú riešené v zmysle príslušných ustanovení § 409 a nasl. Obchodného zákonníka.

**Článok VIII.**

**Sankcie**

1. V prípade ak bude objednávateľ v omeškaní so splnením peňažného záväzku v zmysle tejto zmluvy, je poskytovateľ oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
2. Objednávateľ je oprávnený uplatniť si zmluvnú pokutu vo výške 0,05 % z ceny neposkytnutej služby s DPH za každý, aj začatý deň omeškania v prípade, že poskytovateľ nedodrží zmluvne dohodnutú lehotu dodania, najmenej však vo výške 30,00 Eur. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia. V prípade ak sa poskytovateľ omešká bez vážneho dôvodu s plnením služby o viac ako 3 dni, objednávateľ má právo uplatniť si zmluvnú pokutu vo výške 0,1 % z ceny nedodaných služieb s DPH, najmenej však vo výške 100,00 eur.
3. V prípade omeškania poskytovateľa s odstránením vád poskytovaných služieb v zmysle oprávnenej reklamácie v termínoch dohodnutých v tejto zmluve, má objednávateľ právo účtovať poskytovateľovi zmluvnú pokutu za každú nevybavenú oprávnenú reklamáciu vo výške 30,00 Eur, za každý aj začatý deň omeškania.
4. V prípade opakovanej oprávnenej reklamácie poskytovaných služieb je objednávateľ oprávnený odstúpiť od zmluvy.
5. Zmluvnou pokutou podľa vyššie uvedených bodov nezaniká nárok objednávateľa na poskytnutie objednanej služby, vybavenia oprávnenej reklamácie a náhradu škody spôsobenej porušením povinností poskytovateľa. Objednávateľ má nárok na náhradu škody spôsobenú porušením povinností poskytovateľom v plnej výške.

**Článok IX.**

**Prechod rizika a prechod vlastníckeho práva**

1. Prechod rizika za prípadné škody prechádza z poskytovateľa na objednávateľa momentom poskytnutia služby, ak v tejto zmluve nie je uvedené inak.
2. Prechod vlastníckeho práva k bielizni prechádza z poskytovateľa na objednávateľa okamihom odovzdania a prevzatia bielizne.

**Článok X.**

**Postúpenie a započítanie pohľadávok**

1. Zmluvné strany sa v zmysle § 525 ods. 2 zákona č. 40/1964 Zb. Občianskeho zákonníkav znení neskorších predpisov dohodli, že akékoľvek pohľadávky, ktoré eviduje poskytovateľ voči objednávateľovi nie je možné postúpiť na tretiu osobu bez predchádzajúceho písomného súhlasu objednávateľa.
2. V zmysle Príkazu ministra zdravotníctva SR č. 7/2017 zo dňa 25. septembra 2017 sa na predchádzajúci písomný súhlas objednávateľa s postúpením pohľadávky na tretiu osobu vyžaduje predchádzajúci písomný súhlas Ministerstva zdravotníctva SR.
3. V prípade ak poskytovateľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
4. Poskytovateľ berie na vedomie, že jednostranné započítanie pohľadávok nie je možné. Započítanie pohľadávok objednávateľa je možné len na základe písomnej zmluvy o započítaní pohľadávok štátu, v zmysle § 8 zák. č. 374/2014 Z.z. o pohľadávkach štátu v platnom znení.

**Článok XI.**

**Skončenie zmluvy**

1. Táto zmluva sa skončí uplynutím času, na ktorý bola dojednaná alebo vyčerpaním finančného limitu...........................*,* podľa toho, ktorá z týchto skutočností nastane skôr. Objednávateľ si vyhradzuje právo odstúpiť od tejto zmluvy v prípade, že si v priebehu platnosti tejto zmluvy zabezpečí plnenie služieb, ktoré sú predmetom tejto zmluvy vlastnými kapacitami.
2. Túto zmluvu je možné ukončiť aj na základe vzájomnej zmluvy oboch zmluvných strán k dátumu, ktorý si dohodnú.
3. Táto zmluva alebo jej časť môže byť vypovedaná ktoroukoľvek zo zmluvných strán aj bez udania dôvodu alebo z dôvodov výslovne uvedených v tejto zmluve. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto zmluve uvedené inak.
4. Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže od zmluvy odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: bezdôvodné odopretie plnenia tejto zmluvy; opakované poskytovanie služby s vadami; nedodržanie požadovanej lehoty plnenia uvedeného v tejto zmluve; opakované dodanie služby, ktorá nezodpovedá požadovaným vlastnostiam, kvalite, množstve dohodnutých v tejto zmluve; poskytovateľ stratí spôsobilosť k plneniu predmetu zákazky a omeškanie objednávateľa s úhradou faktúry o viac ako dva po sebe idúce mesiace.
5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k zmluve zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
6. V prípade ak poskytovateľ z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu poskytovania služby, bezodkladne písomne o tejto skutočnosti informuje objednávateľa, pričom poskytovateľ sa nedostáva do omeškania s poskytovaním služby. V tomto prípade sa zmluvné strany na základe písomného dodatku a za splnenia podmienok v súlade so ZoVO môžu dohodnúť na predĺžení lehoty dodania alebo na ukončení zmluvy, pričom právo voľby je na strane objednávateľa.
7. Objednávateľ má právo odstúpiť od tejto zmluvy aj z dôvodov uvedených v ustanovení § 19 ZoVO.
8. Pre vylúčenie akýchkoľvek pochybností, zmluvné strany berú na vedomie, že skončenie tejto zmluvy nemá vplyv na plnenie objednávok, ktoré boli vystavené a potvrdené pred jej skončením.
9. Objednávateľ môže od tejto zmluvy odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a poskytovateľ poruší povinnosť zápisu v registri alebo bol vymazaný.
10. Právne účinky odstúpenia od tejto zmluvy, nastávajú dňom doručenia písomného oznámenia o odstúpení druhej zmluvnej strane.
11. Odstúpenie od tejto zmluvy musí mať písomnú formu a musí byť doručené druhej zmluvnej strane.

**Článok XII.**

**Trvanie, platnosť a účinnosť zmluvy**

1. Táto zmluva sa uzatvára na dobú určitú, na obdobie 24 mesiacov odo dňa nadobudnutia jej účinnosti alebo do vyčerpania finančného limitu ...... eur, podľa toho, ktorá zo skutočností nastane skôr.
2. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť 1. kalendárnym dňom mesiaca nasledujúceho po mesiaci, v ktorom bola zmluva zverejnená v Centrálnom registri zmlúv SR.

**Článok XIII.**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s o zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.

**Článok XIV.**

**Záverečné ustanovenia**

1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
2. V prípade práv a povinností výslovne neupravených v tejto zmluve , ktoré sa však vzťahujú na predmet plnenia tejto zmluvy, sa takéto práva a povinnosti spravujú ustanoveniami § 536 a nasl. Obchodného zákonníka.
3. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k zmluve nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
4. Túto zmluvu je možné meniť len písomnou formou, ako dodatok k zmluve, pri dodržaní podmienok dojednaných v tejto zmluve a v súlade ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.
5. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce z predzmluvných požiadaviek kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú z predzmluvných požiadaviek alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
8. Táto zmluva je vyhotovená v troch rovnopisoch, z ktorých každý má platnosť originálu. Objednávateľ obdrží dve vyhotovenia a poskytovateľ obdrží jedno vyhotovenie.
9. Zmluvné strany vyhlasujú, že si dohodu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
10. Neoddeliteľnou súčasťou tejto zmluvy sú:

Príloha č. 1 – *Opis predmetu zmluvy,*

Príloha č. 2 – *Cenová ponuka*;

Príloha č. 3 – *Vyhlásenie uchádzača o subdodávkach.*

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................  **Ing. Miriam Lapuníková, MBA**  riaditeľka  Fakultná nemocnica s poliklinikou F. D. Roosevelta Banská Bystrica | ................................................... |
|  | ................................................... |